贈劉矮跛相士  其一
作者：文天祥
朝代：宋

paragraphs: 鍊石爲形，鏗金爲音。
世方好圓，癡守方心。
陰陽絪縕，人一氣質。
善惡之微，證于聲色。
意所欲發，雖吾不知。
彼美子劉，洞其先幾。
骯髒難合，今世道病。
如子所言，生稟已定。
戇夫勇士，往往一偏。
以視妾婦，豈不猶賢。
洪範得三，二曰剛克。
會其歸其，好是正直。
學問工夫，氣質用微。
汝能觀形，安知其餘。
子術已定，吾情已成。
子執子術，吾安吾情。